Godt å gjøre noe annet også ... - Serieliv
10. desember 2013 av Christin Grilstad Prøis
Jeg er et ekstremt utålmodig menneske, så hvordan jeg i det hele tatt klarer å forholde meg til å skrive lange serieromaner, er ikke helt til å skjønne.
Iblant gir det utslag som f.eks. jobbsøking, fordi jeg desperat trenger påfyll av et eller annet. En trang jeg ikke kan definere som noe annet enn «en trang til å gjøre noe annet enn å sitte dag etter dag og skrive side etter side, kapittel på kapittel, bok etter bok».
Før sommeren grein jeg meg til et engasjement på årets «Farmen-produksjon» for TV2, der jeg medvirket som manusforfatter på dramalinja. Har «Farmen» manus? tenker du kanskje nå, og jo da, den har da det. Historien bakenfor årets farmengård skal konstrueres. Det skal være en grunn til hvorfor forpakterne kommer til gården, og hvis du er Farmen-seer så vet du at det har skjedd saker og ting underveis; et linlager brenner, forpakterne ble bedt i gullbryllup på nabogården, det står en artikkel om en uredelig fabrikkeier i avisen osv.
Slike hendelser syslet og puslet jeg altså med før sommeren, og det har vært morsomt å følge årets Farmen-sesong og se små ideer signert undertegnede dukke opp. Det er godt å gjøre litt annet enn å skrive Livets lenker, og gevinsten er at når jeg da er ferdig med dette «andre», så er det alltid veldig godt å krype tilbake til kontoret, lukke døra og være min egen mentor og sjef igjen.
Så får vi se da, hva jeg finner på neste gang utferdstrangen rammer. 🙂
På befaring på årets Farmen-gård før gjerder ble satt opp og jorda ble pløyd og dyrket. Gufs fra fortida fant vi også; sauesjelett.
Lisbeth Wangen:
Må si jeg er ganske stolt over å ha kjent deg i så mange år.Du var jo kreativ og flink på skolen også du.Synes du har oppnådd mye.Og stor klem til deg for at du er akkurat den samme jenta som alltid.Ingen kjendisnykker her nei.
13. desember 2013 kl 00:11
inger a haslestad:
du er herlig!! digger serien om cornelia..kommer det mer om henne,blir mange glade… !! madammen i piratbukta er også topp!! flott fekting!1 stå på!! hilsen inger i sande